એણે ઝડપથી ટેબલ પર મૂકેલી પોતાની બ્રીફ-કેઈસ ખોલી, કાગળો ઉભરાતા હતા. પણ તરત જ એમાંથી એક નાનકડી સુખડની પેટી એણે કાઢી. એમાં બા-બાપુજીના ફોટા જોડાજોડ ગોઠવેલા હતા.એક મોટો ઊંડો શ્વાસ લઈને એણે મને એ પેટી બતાવી. : “જુઓ, ગમે તેટલા લાંબા પ્રવાસમાં હોઉં, ગમે ત્યાં હોઉં, પણ સવારે ઉઠતાવેંત આ સુખડની… પ્યોર માયસોર સેન્ડલવુડની છે હો ! પેટી ખોલીને બા-બાપુજીના ફોટા સામે એક અગરબત્તી સળગાવવાની, એની સુગંધ એમને દેવાની અને પછી એમના આશીર્વાદ લેવાના. પછી જ ભગવાનની પૂજા! ચાનો પ્યાલોય પછી.”